canton: gr

abbreviation: OCTS

pdf_content: Ordinaziun chantunala davart la tgira da la selvaschina (OCTS)    740.300   Ordinaziun chantunala davart la tgira da la selvaschina  (OCTS)  dals 25-04-2017 (versiun dals 15-06-2017)  sa basond sin l'art. 23 al. 2 da la lescha chantunala da chatscha1)  relaschada da la regenza ils 25 d'avrigl 2017  1. Diever dals meds da tgira  Art.  1 Uffizi da chatscha e pestga 1 L'uffizi da chatscha e pestga dovra ils meds da tgira per: a) l'elavuraziun e l'adattaziun periodica dals concepts da tgira; b) la tgira dals biotops e la pacificaziun dals spazis da viver da la selvaschina; c) la promoziun da la varietad da las spezias; d) ils custs per mesiras en situaziuns d'urgenza extraordinarias per la selvaschina; e) la  scolaziun  e  la  furmaziun  supplementara  da  las  chatschadras  e  dals   chatschaders; f) la tgira dals utschels.  Art.  2 Organisaziuns chantunalas 1. dretg da survegnir contribuziuns  1 Ad organisaziuns chantunalas po il chantun conceder contribuziuns per realisar las  mesiras ch'èn menziunadas en ils concepts da tgira sco er per organisar e per realisar   dis da tgira.  Art.  3 2. dumondas da contribuziun 1 Las organisaziuns chantunalas ston inoltrar fin ils 30 da november ina dumonda a  l'uffizi da chatscha e pestga per mintga mesira da tgira subvenziunabla. 2 Resalvadas restan las mesiras per exequir acziuns da salvament per la selvaschina e   per ils utschels en situaziuns d'urgenza extraordinarias.  1) DG 740.000  * tabellas da las modificaziuns a la fin dal relasch   1   http://www.gr-lex.gr.ch/data/740.000/rm   740.300    3 Las dumondas ston correspunder als concepts da tgira. Ultra da quai ston vegnir  agiuntads ils documents necessaris ed in preventiv dals custs.  Art.  4 3. garanzia da contribuziuns 1 La garanzia  da las contribuziuns vegn  fatga  dal  departament  cumpetent  suenter  avair tadlà la cumissiun da chatscha.  Art.  5 4. rendaquint e pajament 1 Ils rendaquints ston vegnir tramess fin il pli tard ils 30 da november da l'onn da la  garanzia da contribuziun a l'uffizi da chatscha e pestga. 2 Las  contribuziuns  per  las  prestaziuns  da  tgira  ch'èn  vegnidas  furnidas  vegnan  pajadas da l'uffizi da chatscha e pestga sin fundament d'in rapport confermà da la  scheffa  u  dal  schef  districtual  cumpetent  da  las  guardiaselvaschina  e  dals  guardiaselvaschina davart la realisaziun da las mesiras da tgira e sin fundament dal  rendaquint che quella u quel ha examinà.  2. Concepts da tgira  Art.  6 Princip 1 Ensemen cun l'uniun grischuna da chatschaders da patenta (UGCP) elavura l'uffizi   da chatscha e pestga in concept da tgira per mintga district da chatscha. En quest  concept  vegnan  menziunadas  las  suandantas  mesiras  subvenziunablas  e  determinadas tenor prioritad: a) segirar, pacifitgar, tgirar, concepir e mantegnair spazis da viver impurtants per   la selvaschina e per ils utschels; b) tgirar ils urs dal guaud, las chaglias, la bostgaglia da cuar ed ils guaudets da    pastgira; c) tegnair liber prada nuncultivada; d) construir chischners; e) mesiras en situaziuns d'urgenza extraordinarias per la selvaschina. 2 Cun elavurar  ils  concepts  ston  vegnir  resguardads  spezialmain  las  relaziuns  da  proprietad, ils giavischs da l'agricultura e da la selvicultura, da la protecziun da la  natira sco er las ulteriuras influenzas sin il spazi da viver. 3 Ils singuls concepts da tgira ston vegnir coordinads en moda cunvegnenta.  Art.  7 Custs imputabels 1 Per mesiras da tgira èn imputabels ils suandants custs: a) ils custs per il diever da maschinas e per l'utilisaziun d'iseglia; b) ils custs da material e da transport; c) ils custs per tegnair liber prada nuncultivada a norma da sia surfatscha. 2 Las tariffas da contribuziun vegnan fixadas da l'uffizi da chatscha e pestga.  2       740.300   Art.  8 Situaziuns d'urgenza extraordinarias per la selvaschina 1 En situaziuns d'urgenza extraordinarias per la selvaschina po l'uffizi da chatscha e  pestga  scumandar  d'entrar  en  quartiers  da  selvaschina,  relaschar  scumonds  da  bandunar vias e sendas, obligar da tegnair chauns a la tschinta ed ordinar ulteriuras  mesiras  adquatas  per  proteger  la  selvaschina  da  disturbis.  Questas  mesiras  ston  vegnir  limitadas  localmain  e  temporarmain  e  ston  vegnir  communitgadas  a  la  publicitad en ina furma adequata.  3. Scumond da pavlar selvaschina e metter salinas  Art.  9 Scumond da pavlar selvaschina 1 Per il scumond da pavlar selvaschina valan ils artitgels 29a, 29b e 29c da la lescha  chantunala da chatscha.  Art.  10 Salinas 1 Salinas dastgan vegnir  messas  mo cun il  consentiment  da la guardiaselvaschina   cumpetenta u dal guardiaselvaschina cumpetent.   3     740.300    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 25-04-2017 15-06-2017 relasch emprima versiun 2017-017  4       740.300   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 25-04-2017 15-06-2017 emprima versiun 2017-017   5    	1. Diever dals meds da tgira 	Art. 1 Uffizi da chatscha e pestga 	Art. 2 Organisaziuns chantunalas 1. dretg da survegnir contribuziuns 	Art. 3 2. dumondas da contribuziun 	Art. 4 3. garanzia da contribuziuns 	Art. 5 4. rendaquint e pajament  	2. Concepts da tgira 	Art. 6 Princip 	Art. 7 Custs imputabels 	Art. 8 Situaziuns d'urgenza extraordinarias per la selvaschina  	3. Scumond da pavlar selvaschina e metter salinas 	Art. 9 Scumond da pavlar selvaschina 	Art. 10 Salinas   		2018-06-06T05:31:20+0200 	"7001 Chur" 	"Gesetzessammlung Kanton Graubünden"


abbreviation: OCapr

pdf_content: 740.330 - Ordinaziun chantunala davart ils capricorns (OCapr)    740.330   Ordinaziun chantunala davart ils capricorns (OCapr)  dals 27-03-2007 (versiun dals 01-06-2017)  sa basond sin l'art. 21c e sin l'art. 38 da la lescha chantunala da chatscha dals 4 da  zercladur 19891)  relaschada da la regenza ils 27 da mars 2007  1. Disposiziuns generalas  Art.  1 Colonias da capricorns 1 En il chantun Grischun vegnan designadas las suandantas colonias da capricorns: a) Albris; b) Güglia; c) Flüela-Rätikon; d) Macun-Terza-Sesvenna; e) Umbrail; f) Corn cotschen-Weissfluh-Hochwang; g) Stussavgia-Valragn-Adula-Mesauc; h) Alpsu-Tödi-Calanda. 2 L'uffizi da chatscha e pestga po tschiffar e translocar capricorns.  Art.  2 Relevaziuns da l'effectiv e planisaziun da prelevaziun 1 L'uffizi da chatscha e pestga relevescha ils effectivs en las singulas colonias, fa ils   plans da prelevaziun, exequescha las controllas davart ils capricorns sajettads e fa las  indicaziuns necessarias a las autoritads federalas cumpetentas. 2 Il  Departament  d'infrastructura,  energia  e  mobilitad  suttametta  ils  plans  da  prelevaziun a la Confederaziun per l'approvaziun.  Art.  3 Donaziun e vendita da capricorns 1 La regenza po regalar u vender capricorns.  1) DG 740.000  * tabellas da las modificaziuns a la fin dal relasch   1   https://www.gr-lex.gr.ch/data/740.000/rm   740.330    2 Il pretsch per la vendita d'in animal viv importa maximalmain 3000 francs.  Art.  4 Taxas per la patenta e taxas da prelevaziun 1 La taxa per la patenta d'ir a chatscha sin capricorns importa 200 francs. 2 Per capricorns sajettads vegnan incassadas las suandantas taxas da prelevaziun per  chau: a) chauras-capricorn 160.– francs b) bucs d'in fin 3 onns 160.– francs c) bucs da 4 e da 5 onns 400.– francs d) bucs da 6 onns e pli vegls 660.– francs 3 Tar  animals  malsauns  e  blessads  sa  drizza  la  taxa  da  prelevaziun  tenor   l'utilisabladad da l'animal e tenor la valur da la trofea.  2. Annunzia per exequir la chatscha da capricorns  Art.  5 Publicaziun 1 La publicaziun en il fegl uffizial dal chantun vegn fatga da l'uffizi da chatscha e  pestga.  Art.  6 Annunzia 1 Chatschadras e chatschaders che vulan ir a chatscha da capricorns, ston s'annunziar,  preschentond il cudeschet per las patentas da chatscha, tar ils posts d'emissiun da  patentas ch'èn vegnids designads da l'uffizi da chatscha e pestga en il fegl uffizial dal   chantun. * 2 Il dretg da s'annunziar han chatschadras e chatschaders che: a) han exequì almain 5 onns la chatscha auta grischuna; b) n'èn  anc  mai  sa  participads  a  la  chatscha  da  capricorns  u  dastgan  puspè   s'annunziar sin fundament da la publicaziun. La nova annunzia premetta che la chatschadra u il chatschader haja puspè exequì   almain 5 onns la chatscha auta grischuna dapi sia ultima chatscha da capricorns.  Art.  7 Dretg da participaziun 1 Il dumber da las chatschadras e dals chatschaders ch'èn autorisads da sa participar a  la chatscha sa drizza tenor il dumber dals capricorns che ston vegnir sajettads mintga  onn. 2 La precedenza han chatschadras e chatschaders che sa participeschan per l'emprima  giada  a  la  chatscha  da  capricorns.  En  segunda  lingia  vegnan  resguardads  chatschadras e chatschaders che han gia exequì ina u pliras giadas la chatscha da   capricorns.  2       740.330   3 Sch'i entran – entaifer il termin – dapli annunzias che quellas ch'èn necessarias per  ademplir il plan da prelevaziun, decida la sort.  3. Retrair la patenta da chatscha  Art.  8 * Posts d'emissiun 1 La patenta per la chatscha da capricorns po vegnir retratga tar ils posts d'emissiun   da patentas ch'èn vegnids inditgads da l'uffizi da chatscha e pestga en il fegl uffizial   dal chantun.  Art.  9 Documents 1 Per retrair la patenta da chatscha ston vegnir preschentads als posts d'emissiun in  document  d'identitad  valaivel,  il  cudeschet  per  las  patentas  da  chatscha,  l'attest  davart l'assicuranza legala da responsabladad e la conferma davart la participaziun al   curs introductiv. Plinavant sto vegnir inoltrà il formular cun la conferma suttascritta   persunalmain che: a) i na dat nagins motivs da refusaziun tenor l'artitgel 7 da la lescha chantunala   da chatscha1); b) * l'arma  da  chatscha  auta  ch'è  previsa  per  duvrar  è  vegnida  regulada   persunalmain e che l'obligaziun da tir per la chatscha è vegnida ademplida.  Art.  10 Controlla da las indicaziuns 1 Sch'igl exista in suspect motivà che las indicaziuns na constattan betg, pon ils posts  d'emissiun pretender ch'i vegnian inoltrads ulteriurs documents. Fin che la chaussa è  sclerida vegn refusada la consegna da la patenta da chatscha. 2 Sin dumonda da las persunas pertutgadas relascha l'uffizi da chatscha e pestga ina  disposiziun davart l'existenza da las premissas per retrair la patenta (disposiziun da  constataziun).  4. Chatscha da capricorns  Art.  11 Instrucziun 1 L'uffizi da chatscha e pestga instruescha las chatschadras ed ils chatschaders che sa  participeschan a la chatscha da capricorns. Las chatschadras ed ils chatschaders èn  obligads da frequentar il curs introductiv. 2 La participaziun al curs vegn confermada en scrit da l'uffizi da chatscha e pestga.  1) DG 740.000   3   https://www.gr-lex.gr.ch/data/740.000/rm   740.330    Art.  12 Temps da chatscha 1 La chatscha da capricorns ha lieu dal 1. d'october fin ils 15 da november. Ella dura  per mintga chatschadra e per mintga chatschader maximalmain 20 dis. * 2 … *  Art.  13 Chatscha da capricorns 1. princips  1 A mintga chatschadra ed a mintga chatschader vegnan repartids per sajettar ina  chaura-capricorn  che  n'è  betg  lactanta  ed  in  buc-capricorn  da  la  classa  da  vegliadetgna giuvna, mesauna u veglia. La chaura sto vegnir sajettada avant il buc. 2 Per  mantegnair  en  singulas  colonias  la  structura  natirala  da  vegliadetgna  e  da  schlattaina,  po  il  contingent  da  prelevaziun  vegnir  midà  confurm  als  plans  da  prelevaziun ch'èn vegnids approvads. 3 Sch'il contingent da prelevaziun na vegn betg ademplì, scroda el. Las prelevaziuns  mancantas pon vegnir fatgas dals organs da surveglianza da chatscha.  Art.  14 2. differenziaziun dals bucs tenor classas da vegliadetgna 1 Tenor la vegliadetgna vegnan ils bucs repartids en las suandantas classas: a) classa giuvna A: bucs d'in e da 2 onns; b) classa giuvna B: bucs d'in fin 3 onns; c) classa giuvna C: bucs da 4 e da 5 onns; d) classa mesauna: bucs da 6 fin 10 onns; e) classa veglia: bucs dad 11 onns e dapli.  Art.  15 3. attribuziun dals bucs 1 Ils bucs vegnan attribuids a las chatschadras ed als chatschaders sco suonda: a) classa giuvna A: chatschadras e chatschaders da 24 fin 29 onns; b) classa giuvna B: chatschadras e chatschaders da 30 fin 44 onns; c) classa giuvna C: chatschadras e chatschaders da 45 fin 54 onns; d) classa mesauna e veglia: chatschadras e chatschaders da 55 onns e dapli. 2 Sch'igl èn entradas memia paucas annunzias per prelevaziuns en singulas classas da  vegliadetgna, pon vegnir resguardads chatschadras e chatschaders da las annadas che  suondan. 3 Chatschadras  e  chatschaders,  als  quals  è  gia  vegnì  repartì  in  buc  da  la  classa  mesauna e veglia en ina chatscha anteriura, ston cumenzar a sajettar in buc da la  classa giuvna A en cas ch'els sa participeschan da nov a la chatscha da capricorns.  4       740.330   Art.  16 Realisaziun da la chatscha da capricorns 1. organisaziun  1 La repartiziun da las chatschadras e dals chatschaders a las singulas colonias vegn  fatga da l'uffizi  da chatscha e pestga.  Ils organs da surveglianza da chatscha als  assegnan il territori, en il qual ellas ed els pon ir a chatscha.  Art.  17 2. preschentaziun e controlla 1 Ils  capricorns  sajettads  ston  vegnir  preschentads  a  l'organ  da  surveglianza  da  chatscha.  Sch'ils  animals  correspundan  als  criteris  d'attribuziun,  vegnan  els  surlaschads a la chatschadra u al chatschader. 2 Il  giudicament  davart  la  permissiun  d'animals  sajettads  ch'èn  sviluppads  anormalmain concernent lur statura e concernent lur cornas vegn fatga a norma da  las directivas da l'uffizi da chatscha e pestga.  Art.  18 3. disposiziuns spezialas 1 Telefericas e vehichels a motor dastgan vegnir duvrads per il viadi en il territori da   chatscha. 2 Chatschadas cun canera èn scumandadas.  Per exequir la chatscha da capricorns  valan dal rest las disposiziuns da la chatscha auta, sche questa ordinaziun na dispona   betg autramain.  5. Disposiziuns finalas  Art.  19 Aboliziun dal dretg vertent 1 L'ordinaziun chantunala davart la regulaziun dals effectivs da capricorns (OCRC)  dals 21 da zercladur 19941) vegn abolida.  Art.  20 Entrada en vigur 1 Questa ordinaziun entra en vigur il 1. da zercladur 2007.  1) CUL 1994, 3075 e midadas CUL 1996, 3780, CUL 1998, 4291 e CUL 2003, 3954   5     740.330    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-03-2007 01-06-2007 relasch emprima versiun - 17-11-2009 01-01-2010 Art. 6 al. 1 midada - 17-11-2009 01-01-2010 Art. 8 revisiun totala - 28-02-2017 01-06-2017 Art. 9 al. 1, b) midada 2017-006 28-02-2017 01-06-2017 Art. 12 al. 1 midada 2017-006 28-02-2017 01-06-2017 Art. 12 al. 2 aboliziun 2017-006  6       740.330   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-03-2007 01-06-2007 emprima versiun - Art. 6 al. 1 17-11-2009 01-01-2010 midada - Art. 8 17-11-2009 01-01-2010 revisiun totala - Art. 9 al. 1, b) 28-02-2017 01-06-2017 midada 2017-006 Art. 12 al. 1 28-02-2017 01-06-2017 midada 2017-006 Art. 12 al. 2 28-02-2017 01-06-2017 aboliziun 2017-006   7    	1. Disposiziuns generalas 	Art. 1 Colonias da capricorns 	Art. 2 Relevaziuns da l'effectiv e planisaziun da prelevaziun 	Art. 3 Donaziun e vendita da capricorns 	Art. 4 Taxas per la patenta e taxas da prelevaziun  	2. Annunzia per exequir la chatscha da capricorns 	Art. 5 Publicaziun 	Art. 6 Annunzia 	Art. 7 Dretg da participaziun  	3. Retrair la patenta da chatscha 	Art. 8 * Posts d'emissiun 	Art. 9 Documents 	Art. 10 Controlla da las indicaziuns  	4. Chatscha da capricorns 	Art. 11 Instrucziun 	Art. 12 Temps da chatscha 	Art. 13 Chatscha da capricorns 1. princips 	Art. 14 2. differenziaziun dals bucs tenor classas da vegliadetgna 	Art. 15 3. attribuziun dals bucs 	Art. 16 Realisaziun da la chatscha da capricorns 1. organisaziun 	Art. 17 2. preschentaziun e controlla 	Art. 18 3. disposiziuns spezialas  	5. Disposiziuns finalas 	Art. 19 Aboliziun dal dretg vertent 	Art. 20 Entrada en vigur   		2020-04-01T18:10:42+0200 	"7001 Chur" 	"Gesetzessammlung Kanton Graubünden"


pdf_content: Ordinaziun davart il diever da chauns da chatscha    740.350   Ordinaziun davart il diever da chauns da chatscha  dals 20-01-2004 (versiun dals 01-06-2017)  sa basond sin l'art. 14 al. 2 da la lescha chantunala da chatscha dals 4 da zercladur   19891)  relaschada da la regenza ils 20 da schaner 2004  1. Disposiziuns generalas  Art.  1 Diever da chauns da chatscha 1 Chauns  da  chatscha  dastgan  vegnir  duvrads  per  la  tschertga  posteriura  da  selvaschina blessada sco er per la chatscha bassa e per la chatscha d'utschels d'aua. * 2 Igl è permess da prender cun sai chauns da sang a la chatscha auta, a la chatscha da  capricorns u a la chatscha speziala, sche la manadra u il manader dal chaun ha reussì   cun il chaun l'examen d'obedientscha e sche l'uffizi da chatscha e pestga (UCP) l'ha   dà la permissiun da duvrar in chaun da sang tenor l'artitgel 6 da questa ordinaziun  durant  l'onn  respectiv.  Giond a  chatscha sto la  manadra  u il  manader  dal  chaun  tegnair il chaun a la tschinta e na dastga betg chatschar la selvaschina.  Art.  1a * Scolaziun ed examen da chauns da chatscha 1 Stabiliments per scolar e per examinar chauns da chatscha vi d'animals selvadis  vivs basegnan ina permissiun da l'uffizi. Questa permissiun na deliberescha il petent  betg da dumandar ulteriuras permissiuns necessarias. 2 Mintga occurrenza, a la quala chauns da chatscha vegnan scolads u examinads vi  da l'animal selvadi viv, sto vegnir annunziada a l'uffizi 30 dis avant sia realisaziun.   L'uffizi  procura per la surveglianza da l'occurrenza.  El po limitar  il  dumber dals  stabiliments e da las occurrenzas. 3 Examens  da  prestaziun  or  sin  il  champ  dastgan  vegnir  realisads  mo  cun  ina  permissiun da l'uffizi.  1) DG 740.100  * tabellas da las modificaziuns a la fin dal relasch   1   http://www.gr-lex.gr.ch/data/740.100/rm   740.350    Art.  2 Examen d'obedientscha 1 L'examen d'obedientscha vegn realisà dal club grischun da chauns da sang (CGCS)  tenor ils reglaments menziunads en l'artitgel 10 alinea 1 da questa ordinaziun. 2 Sche la manadra u il manader dal chaun reussescha l'examen, survegn ella u el in   attest correspundent da l'uffizi. Quest attestat vala illimitadamain.  Art.  3 Surveglianza 1 La  surveglianza  da  la  scolaziun  e  dals  examens  che  vegnan  realisads  dal  club  grischun da chauns da sang è chaussa da l'uffizi. 2 La  scolaziun  ed  ils  examens  ston  vegnir  fatgs  a  norma  dals  reglaments   renconuschids da l'uffizi. 3 Sch'i dat dubis motivads davart la qualificaziun da chauns da chatscha, po l'uffizi  ordinar da tut temp ils examens necessaris e scumandar en cas da basegn il diever   dals chauns da chatscha correspundents.  Art.  4 * …  Art.  5 * Parcar vehichels a motor en il territori da chatscha 1 L'uffizi  po dar a manadras ed a manaders da chauns da sang ina permissiun da  parcar in vehichel a motor en il territori da chatscha durant la chatscha auta. Las   dumondas correspundentas ston vegnir  inoltradas a l'uffizi  a medem temp cun la  dumonda da pudair duvrar in chaun da sang per la tschertga posteriura. 2 Per garantir in exercizi da chatscha regular, pon vegnir concedidas las permissiuns   da  parcar  vehichels  a  motor  en  il  territori  da  chatscha  cun  pretensiuns  e  cun  cundiziuns.  2. Chauns da sang  Art.  6 Permissiun 1. cumpetenza e valaivladad  1 La permissiun per il  diever da chauns da sang per la tschertga posteriura vegn  concedida da l'uffizi. Questa permissiun è persunala e n'è betg transferibla. Ella vala  mintgamai per in onn.  Art.  7 2. premissas 1 La permissiun po vegnir concedida, sche la manadra u il manader dal chaun: * a) * lavura sco guardiaselvaschina tar il chantun u è autorisada u autorisà da retrair    la patenta da chatscha sco chatschadra u chatschader en il chantun; b) ha in chaun ch'ha reussì l'examen per chauns da sang en il chantun; c) sa metta a disposiziun per far la tschertga posteriura per terzas persunas;  2       740.350   d) ha fatg in'assicuranza da responsabladad ch'è valaivla per la chatscha; e) ha terminà cun success ina scolaziun tenor il reglament dal club grischun da    chauns da sang; e f) ha frequentà durant l'onn current avant il cumenzament da la chatscha auta   almain 2 dis d'exercizi dal club grischun da chauns da sang. 2 Sche la manadra u il manader dal chaun na retira betg ina patenta da chatscha, la u  al po l'uffizi permetter da purtar – per la tschertga posteriura – sia arma ch'è inscritta  en il cudeschet per las patentas da chatscha. 3 En  cas  da  dubi  relascha  l'uffizi  sin  dumonda  da  la  persuna  pertutgada  ina   disposiziun davart  l'existenza  da las  premissas  per  la  permissiun  (disposiziun da  constataziun).  Art.  8 3. privaziun 1 Sche  la  manadra  u  il  manader  dal  chaun  commetta  cuntravenziuns  cunter  la  legislaziun davart la chatscha u davart la protecziun dals animals, la u al po l'uffizi   privar da la permissiun concedida.  Art.  9 4. scolaziun 1 L'uffizi incumbensescha il CGCS da realisar la scolaziun per las futuras manadras  e per ils futurs manaders da chauns da sang. Questa scolaziun cumpiglia: a) l'intermediaziun d'enconuschientschas generalas davart ils chauns da sang; b) exercizis pratics cun l'agen chaun; c) l'accumpagnament da l'agen chaun examinà a la tschertga posteriura durant la   chatscha.  Art.  10 5. examen 1 L'uffizi incumbensescha il CGCS da realisar ils examens per ils chauns da sang.  Quests examens vegnan realisads da princip tenor ils reglaments ch'èn mintgamai  vertents e ch'èn vegnids emess da la cumissiun tecnica per ils chauns da chatscha da  la societad cinologica svizra e dal club svizzer da chauns da sang. 2 Sche la manadra u il manader dal chaun reussescha l'examen, survegn ella u el in   attest correspundent da l'uffizi. Quest attest vala 4 onns. Suenter la scadenza da quest  termin sto l'examen vegnir repetì ed absolvì anc ina giada cun success. * 3 Sche la manadra u il manader dal chaun na reussescha betg l'examen a chaschun da  l'emprima repetiziun, la u al po l'uffizi conceder ina permissiun excepziunala ch'è   limitada a maximalmain 12 mais. *  Art.  11 Indemnisaziun 1 Il chantun po pajar ina indemnisaziun al CGCS per la scolaziun da las manadras e  dals manaders dals chauns da sang e per la realisaziun dals examens dals chauns da  sang.   3     740.350    Art.  12 Tschertga posteriura 1. organisaziun da l'acziun  1 La manadra u il manader dal chaun da sang dirigia l'acziun. Ella u el sco er las   chatschadras ed ils chatschaders participads a la tschertga posteriura dastgan duvrar   vehichels a motor sco er apparats da func e natels per la tschertga posteriura. 2 A la  tschertga posteriura  dastga  vegnir  sajettà  mo l'animal  blessà.  La tschertga  posteriura en asils da selvaschina dastga avair lieu mo en accumpagnament u cun il  consentiment preliminar d'ina u d'in guardiaselvaschina. *  Art.  13 2. protocol da las tschertgas posteriuras 1 La manadra u il  manader dal chaun da sang sto menziunar mintga acziun en il  protocol da las tschertgas posteriuras. Quest protocol sto vegnir consegnà a la u al   guardiaselvaschina  cumpetent  entaifer  la  data  fixada  en  las  prescripziuns  da  chatscha. *  3. Chauns da chatscha per la chatscha bassa e per la chatscha  d'utschels d'aua  Art.  14 Permissiun 1. cumpetenza e valaivladad  1 Il diever d'in chaun da chatscha per ir a chatscha bassa u a chatscha d'utschels d'aua  basegna ina permissiun. Questa permissiun po vegnir retratga tar ils posts d'emissiun  da la patenta designads da l'uffizi. 2 La permissiun è persunala e n'è  betg transferibla.  Ella vala  per la durada da la  chatscha bassa ch'ha lieu il medem onn.  Art.  15 2. premissas 1 Ils  chauns  da  chatscha  dastgan  vegnir  duvrads  per  la  chatscha  bassa  u  per  la  chatscha d'utschels d'aua mo, sche la manadra u il manader dal chaun ha retratg la  patenta da chatscha bassa. 2 Per la chatscha d'utschels d'aua dastgan vegnir duvrads mo chauns che han reussì  l'examen en il chantun. 3 En cas  da dubi  relascha l'uffizi  –  sin  dumonda  da la  persuna pertutgada – ina  disposiziun davart  l'existenza  da las  premissas  per  la  permissiun  (disposiziun da  constataziun).  Art.  16 3. restricziuns 1 La possessura u il possessur d'ina patenta da chatscha bassa na dastga betg ir a   chatscha bassa u a chatscha d'utschels  d'aua a medem temp cun dapli che cun 2   chauns da chatscha.  4       740.350   Art.  17 Examens per la chatscha d'utschels d'aua 1 Ils  examens  per  la  chatscha d'utschels  d'aua  vegnan  realisads da l'uffizi.  Quest   uffizi è autorisà da fixar las pretensiuns correspundentas per l'examen. 2 A l'examen vegnan admessas – sco manadras u manaders da chauns – mo persunas   che han il dretg dad ir a chatscha en il chantun Grischun. * 3 Sche la manadra u il manader dal chaun reussescha l'examen, survegn ella u el in   attest correspundent da l'uffizi. Quest attestat vala illimitadamain. *  4. Protecziun giuridica  Art.  18 * …  5. Disposiziuns finalas  Art.  19 Aboliziun dal dretg vertent 1 L'ordinaziun davart il diever da chauns da chatscha dals 19 da mars 1990 1) vegn  abolida.  Art.  20 Entrada en vigur 1 Questa ordinaziun entra en vigur ils 15 da favrer 2004.  1) CUL 1990, 2283; CUL 1996, 3771; CUL 1998, 4292   5     740.350    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-01-2004 15-02-2004 relasch emprima versiun - 07-11-2006 01-01-2007 Art. 18 aboliziun - 27-03-2007 01-06-2007 Art. 17 al. 2 midada - 27-03-2007 01-06-2007 Art. 17 al. 3 integraziun - 16-03-2010 01-04-2010 Art. 1 al. 1 midada - 16-03-2010 01-04-2010 Art. 5 revisiun totala - 16-03-2010 01-04-2010 Art. 10 al. 2 midada - 16-03-2010 01-04-2010 Art. 10 al. 3 midada - 18-11-2014 01-01-2015 Art. 1a integraziun 2014-030 18-11-2014 01-01-2015 Art. 4 aboliziun 2014-030 28-02-2017 01-06-2017 Art. 7 al. 1 midada 2017-007 28-02-2017 01-06-2017 Art. 7 al. 1, a) midada 2017-007 28-02-2017 01-06-2017 Art. 12 al. 2 midada 2017-007 28-02-2017 01-06-2017 Art. 13 al. 1 midada 2017-007  6       740.350   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-01-2004 15-02-2004 emprima versiun - Art. 1 al. 1 16-03-2010 01-04-2010 midada - Art. 1a 18-11-2014 01-01-2015 integraziun 2014-030 Art. 4 18-11-2014 01-01-2015 aboliziun 2014-030 Art. 5 16-03-2010 01-04-2010 revisiun totala - Art. 7 al. 1 28-02-2017 01-06-2017 midada 2017-007 Art. 7 al. 1, a) 28-02-2017 01-06-2017 midada 2017-007 Art. 10 al. 2 16-03-2010 01-04-2010 midada - Art. 10 al. 3 16-03-2010 01-04-2010 midada - Art. 12 al. 2 28-02-2017 01-06-2017 midada 2017-007 Art. 13 al. 1 28-02-2017 01-06-2017 midada 2017-007 Art. 17 al. 2 27-03-2007 01-06-2007 midada - Art. 17 al. 3 27-03-2007 01-06-2007 integraziun - Art. 18 07-11-2006 01-01-2007 aboliziun -   7    	1. Disposiziuns generalas 	Art. 1 Diever da chauns da chatscha 	Art. 1a * Scolaziun ed examen da chauns da chatscha 	Art. 2 Examen d'obedientscha 	Art. 3 Surveglianza 	Art. 4 * … 	Art. 5 * Parcar vehichels a motor en il territori da chatscha  	2. Chauns da sang 	Art. 6 Permissiun 1. cumpetenza e valaivladad 	Art. 7 2. premissas 	Art. 8 3. privaziun 	Art. 9 4. scolaziun 	Art. 10 5. examen 	Art. 11 Indemnisaziun 	Art. 12 Tschertga posteriura 1. organisaziun da l'acziun 	Art. 13 2. protocol da las tschertgas posteriuras  	3. Chauns da chatscha per la chatscha bassa e per la chatscha d'utschels d'aua 	Art. 14 Permissiun 1. cumpetenza e valaivladad 	Art. 15 2. premissas 	Art. 16 3. restricziuns 	Art. 17 Examens per la chatscha d'utschels d'aua  	4. Protecziun giuridica 	Art. 18 * …  	5. Disposiziuns finalas 	Art. 19 Aboliziun dal dretg vertent 	Art. 20 Entrada en vigur   		2018-06-06T05:25:28+0200 	"7001 Chur" 	"Gesetzessammlung Kanton Graubünden"


pdf_content: 740.400 - Ordinaziun da servetsch per ils organs chantunals da surveglianza da chatscha e da pestga    740.400   Ordinaziun da servetsch per ils organs chantunals da  surveglianza da chatscha e da pestga  dals 22-10-2007 (versiun dals 01-06-2017)  sa basond sin l'art. 44 al. 3 da la lescha chantunala da chatscha1) e sin l'art. 33 al. 3 da  la lescha chantunala da pestga2)  relaschada da la regenza ils 22 d'october 2007  1. Champ d'applicaziun ed organisaziun  Art.  1 Champ d'applicaziun, dretg subsidiar 1 Questa ordinaziun vala per ils organs da surveglianza da chatscha e da pestga tenor   l'artitgel 44 alinea 1 literas a fin c da la lescha chantunala da chatscha 3) e tenor  l'artitgel 33 alinea 1 literas a fin c da la lescha chantunala da pestga4). 2 Uschenavant che questa ordinaziun u che decisiuns e disposiziuns che sa basan sin  ella na disponan betg autramain, valan – per la relaziun da lavur – las disposiziuns  da la lescha chantunala dal persunal5).  Art.  2 Organisaziun 1. districts da chatscha e da pestga; circuls da surveglianza  1 Il chantun cumpiglia districts da chatscha e districts da pestga. Quests districts èn  sutdividids en circuls da surveglianza. 2 Mintga  district  da  chatscha  maina  ina  scheffa  u  in  schef  districtual  da  las   guardiaselvaschinas  e  dals  guardiaselvaschinas  e  mintga  district  da  pestga  ina  survegliadra da pestga u in survegliader da pestga. * 3 Mintga guardiaselvaschina ubain mintga survegliadra u survegliader e da pestga  s'occupa per regla d'in circul da surveglianza. *  1) DG 740.000 2) DG 760.100 3) DG 740.000 4) DG 760.100 5) DG 170.400  * tabellas da las modificaziuns a la fin dal relasch   1   https://www.gr-lex.gr.ch/data/740.000/rm https://www.gr-lex.gr.ch/data/170.400/rm https://www.gr-lex.gr.ch/data/760.100/rm https://www.gr-lex.gr.ch/data/740.000/rm https://www.gr-lex.gr.ch/data/760.100/rm   740.400    Art.  3 2. Direcziun, superiuras e superiurs tecnic-professiunals 1 La  scheffa  districtuala  u  il  schef  districtual  da  las  guardiaselvaschinas  e  dals   guardiaselvaschinas è responsabla respectivamain responsabel per la direcziun da las  guardiaselvaschinas  e  dals  guardiaselvaschinas  ch'èn  suttamessas  respectivamain  suttamess ad el. * 2 Tar dumondas da pestga è la survegliadra da pestga u il survegliader da pestga la   superiura  u  il  superiur  tecnic-professiunal  da  guardiaselvaschinas  e  dals  guardiaselvaschinas. *  2. Relaziun da lavur  Art.  4 Surveglianza, meds auxiliars 1 La surveglianza dals organs da chatscha e da pestga è chaussa da la manadra u dal  manader da l'uffizi  da chatscha e pestga.  La manadra u il manader da l'uffizi  da  chatscha e pestga è autorisà da dar las ordinaziuns organisatoricas necessarias sco er  da relaschar las directivas tecnicas-professiunalas ed administrativas. 2 La scheffa u il schef conceda als organs da chatscha e da pestga las permissiuns  excepziunalas ch'èn necessarias per il diever da meds auxiliars scumandads.  Art.  5 Premissas per l'elecziun 1 Las premissas per l'elecziun sco organ da surveglianza da chatscha e da pestga èn   per regla fatgas las suandantas pretensiuns: a) ina buna reputaziun; b) in emprendissadi terminà; c) in bun stadi da la sanadad (alpinista u alpinist, skiunza u skiunz, tiradura u   tiradur e nudadra u nudader); d) experientscha  pratica  sco  chatschadra  e  pestgadra  u  sco  chatschader  e   pestgader; e) in bun dun d'observaziun; f) permiss da manischar da la categoria B.  Art.  6 * Temp da lavur 1 Il  temp da lavur  regular  per  onn vegn fixà da l'uffizi  da chatscha e  pestga en   enclegientscha cun l'uffizi da persunal.  Art.  7 Locals da servetsch 1 L'uffizi da chatscha e pestga designescha las collavuraturas ed ils collavuraturs che  ston  metter  a  disposiziun  locals  da  lavur  adattads  per  liquidar  las  lavurs  administrativas.  2       740.400   2 Las  guardiaselvaschinas  ed  ils  guardiaselvaschinas  ston  procurar  per  locals  adattads,  en  ils  quals  la  selvaschina  po  vegnir  examinada,  mesirada,  pasada  e  scurtgada. L'uffizi  da chatscha e pestga definescha las pretensiuns minimalas per  questas localitads. *  Art.  8 Ir a chatscha ed a pestga 1 A las guardiaselvaschinas ed als guardiaselvaschinas èsi scumandà d'ir a chatscha.  Exceptada da quai è la chatscha da guetta. Questa chatscha dastga vegnir pratitgada  ordaifer il temp da servetsch. * 2 A las survegliadras da pestga ed als survegliaders da pestga èsi scumandà d'ir a  pestga. Davart las excepziuns decida la manadra u il manader da l'uffizi da chatscha   e pestga. *  Art.  8a * Motivs da recusaziun 1 Per  ils  organs  da  surveglianza  da  chatscha  e  da  pestga  valan  ils  motivs  da  recusaziun tenor l'artitgel 56 dal cudesch da procedura penala svizzer1).  Art.  9 * Indemnisaziun dals custs 1 L'indemnisaziun  dals  custs  po  vegnir  fatga  dal  tuttafatg  u  per  part  sco  indemnisaziun  pauschala.  Las  tariffas  correspundentas  vegnan  fixadas  dal  Departament  d'infrastructura,  energia  e  mobilitad  suenter  avair  tadlà  l'Uffizi  da  persunal.  3. Diever d'armas da fieu  Art.  10 Servetsch cun l'arma 1. princip  1 Ils organs da surveglianza da chatscha ston per regla purtar cun sai in'arma sin lur   turas da controlla. Els dastgan duvrar questa arma en il rom da lur obligaziuns da   servetsch.  Art.  11 2. diever d'armas da fieu cunter persunas 1 Il  diever d'armas da fieu cunter  persunas è  permess mo en cas d'ina defensiun  legitima giustifitgada en il senn da l'artitgel 15 dal cudesch penal svizzer2). * 2 Sch'i  vegnan duvradas armas da fieu cunter  persunas,  sto quai vegnir  annunzià  immediatamain a l'uffizi da chatscha e pestga ed a la polizia chantunala.  1) CS 312.0 2) CS 311.0   3   http://db.clex.ch/link/Bund/311.0/rm http://db.clex.ch/link/Bund/312.0/rm   740.400    4. Disposiziuns finalas  Art.  12 Aboliziun dal dretg vertent 1 Il reglament da servetsch e d'organisaziun per ils organs chantunals da surveglianza  da chatscha e da pestga dals 4 da fanadur 19952) vegn abolì.  Art.  13 Entrada en vigur 1 Questa ordinaziun entra en vigur il 1. da december 2007.  2) CUL 1995, 3375 e midadas tenor CUL 2001, 4288  4       740.400   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 22-10-2007 01-12-2007 relasch emprima versiun - 17-11-2009 01-01-2010 Art. 6 revisiun totala - 17-11-2009 01-01-2010 Art. 9 revisiun totala - 17-11-2009 01-01-2010 Art. 11 al. 1 midada - 28-02-2017 01-06-2017 Art. 2 al. 2 midada 2017-008 28-02-2017 01-06-2017 Art. 2 al. 3 midada 2017-008 28-02-2017 01-06-2017 Art. 3 al. 1 midada 2017-008 28-02-2017 01-06-2017 Art. 3 al. 2 midada 2017-008 28-02-2017 01-06-2017 Art. 7 al. 2 midada 2017-008 28-02-2017 01-06-2017 Art. 8 al. 1 midada 2017-008 28-02-2017 01-06-2017 Art. 8 al. 2 midada 2017-008 28-02-2017 01-06-2017 Art. 8a integraziun 2017-008   5     740.400    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 22-10-2007 01-12-2007 emprima versiun - Art. 2 al. 2 28-02-2017 01-06-2017 midada 2017-008 Art. 2 al. 3 28-02-2017 01-06-2017 midada 2017-008 Art. 3 al. 1 28-02-2017 01-06-2017 midada 2017-008 Art. 3 al. 2 28-02-2017 01-06-2017 midada 2017-008 Art. 6 17-11-2009 01-01-2010 revisiun totala - Art. 7 al. 2 28-02-2017 01-06-2017 midada 2017-008 Art. 8 al. 1 28-02-2017 01-06-2017 midada 2017-008 Art. 8 al. 2 28-02-2017 01-06-2017 midada 2017-008 Art. 8a 28-02-2017 01-06-2017 integraziun 2017-008 Art. 9 17-11-2009 01-01-2010 revisiun totala - Art. 11 al. 1 17-11-2009 01-01-2010 midada -  6     	1. Champ d'applicaziun ed organisaziun 	Art. 1 Champ d'applicaziun, dretg subsidiar 	Art. 2 Organisaziun 1. districts da chatscha e da pestga; circuls da surveglianza 	Art. 3 2. Direcziun, superiuras e superiurs tecnic-professiunals  	2. Relaziun da lavur 	Art. 4 Surveglianza, meds auxiliars 	Art. 5 Premissas per l'elecziun 	Art. 6 * Temp da lavur 	Art. 7 Locals da servetsch 	Art. 8 Ir a chatscha ed a pestga 	Art. 8a * Motivs da recusaziun 	Art. 9 * Indemnisaziun dals custs  	3. Diever d'armas da fieu 	Art. 10 Servetsch cun l'arma 1. princip 	Art. 11 2. diever d'armas da fieu cunter persunas  	4. Disposiziuns finalas 	Art. 12 Aboliziun dal dretg vertent 	Art. 13 Entrada en vigur   		2020-04-01T18:13:15+0200 	"7001 Chur" 	"Gesetzessammlung Kanton Graubünden"


title: Reglament per la cumissiun da chatscha

abbreviation: RCC

pdf_content: 740.500 - Reglament per la cumissiun da chatscha (RCC)    740.500   Reglament per la cumissiun da chatscha (RCC)  dals 05-07-2005 (versiun dals 01-06-2017)  sa basond sin l'art. 40 al. 4 da la lescha chantunala da chatscha dals 4 da zercladur   19891)  relaschada da la regenza ils 5 da fanadur 2005  1. Disposiziuns generalas  Art.  1 Cumposiziun, elecziun, perioda d'uffizi 1 La Cumissiun da chatscha sa cumpona da 7 fin 9 commembras e commembers. Il  presidi  ha  la  scheffa  u  il  schef  dal  Departament  d'infrastructura,  energia  e  mobilitad. * 2 La cumissiun vegn elegida da la regenza. Ils circuls interessads han il dretg da far  propostas. 3 La perioda d'uffizi da las commembras e dals commembers da la cumissiun dura  maximalmain 12 onns.  Art.  2 Consultaziun da spezialistas e da spezialists 1 Sco spezialistas u sco spezialists prendan part a las sesidas per regla la manadra u il  manader  da  l'uffizi  da  chatscha  e  pestga  e  la  collavuratura  cumpetenta  u  il  collavuratur cumpetent per il sectur specific "biologia da la selvaschina". 2 En cas da basegn pon ulteriuras expertas u ulteriurs experts vegnir consultads ed  incumbensads cun incaricas spezialas.  Art.  3 Secretariat, protocollaziun 1 Cun il secretariat e cun la protocollaziun vegn incumbensà l'uffizi da chatscha e  pestga. 2 Il  protocol  sto  vegnir  tramess  a  las  commembras  ed  als  commembers  da  la   cumissiun il pli tard 20 dis suenter la sesida.  1) DG 740.000  * tabellas da las modificaziuns a la fin dal relasch   1   https://www.gr-lex.gr.ch/data/740.000/rm   740.500    2. Lavurs da la cumissiun  Art.  4 Invitaziun 1 La cumissiun da chatscha sa raduna sin invitaziun da la presidenta u dal president u  sche  almain  4  commembras  u  commembers  pretendan  ina  sesida,  inditgond  las  tractandas. 2 Mintga commembra u commember da la cumissiun da chatscha po pretender ch'ina  fatschenta vegnia tractada. Quai sto vegnir communitgà al secretariat en scrit e cun  motivaziun fin il pli tard 20 dis avant la sesida. 3 L'invitaziun sto vegnir  fatga almain 10 dis  avant  la  sesida.  Davart  las  singulas  tractandas  ston,  uschenavant  che  quai  è  necessari,  vegnir  consegnadas  ina  curta  preschentaziun dals fatgs,  ina discussiun da la problematica sco er  ina proposta.   Medemamain sto la cumissiun vegnir documentada cun inoltraziuns e cun rapports  impurtants ch'èn l'object d'ina tractanda. Actas voluminusas pon vegnir exponidas  per  che  las  commembras  ed  ils  commembers  da  la  cumissiun  possian  prender  invista.  Art.  5 Incumbensas da la cumissiun 1 La Cumissiun da chatscha è ina cumissiun spezialisada. Ella cusseglia la Regenza  ed  il  Departament  d'infrastructura,  energia  e  mobilitad  en  tut  las  dumondas  impurtantas pertutgant la chatscha. 2 Avant  che  deliberar  las  suandantas  fatschentas  ston  las  autoritads  chantunalas  cumpetentas dumandar la posiziun da la cumissiun: a) relaschar u adattar disposiziuns impurtantas dal dretg chantunal da chatscha   (lescha da chatscha, ordinaziuns da chatscha, prescripziuns da chatscha); b) approvar ils plans da prelevaziun; c) designar asils da selvaschina; d) approvar dumondas da la tgira da la selvaschina. Ils rendaquints annuals da tgira ston vegnir suttamess a la cumissiun per prender  enconuschientscha. 3 Las  opiniuns  da  maioritad  e  da  minoritad  da  la  cumissiun  davart  singulas  fatschentas  vegnan  registradas  en  il  protocol.  Sche  la  regenza  è  cumpetenta  d'approvar  ina fatschenta,  vegn agiuntà  il  protocol  da la sesida a las  actas  da la  regenza.  Art.  6 Obligaziun da tegnair secret 1 La  presidenta  u  il  president  fixescha,  sche  ed  en  tge  dimensiun  che  singulas  fatschentas ston vegnir tractadas cun discreziun.  2       740.500   3. Disposiziuns finalas  Art.  7 * Dretg cumplementar 1 Uschenavant che quest reglament na fixescha nagut auter, vala l'ordinaziun davart  las collavuraturas ed ils collavuraturs en uffizi accessoric dal chantun Grischun1).  Art.  8 Entrada en vigur 1 Quest reglament entra en vigur il 1. d'avust 2005.  1) DG 170.420   3   https://www.gr-lex.gr.ch/data/170.420/rm   740.500    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-07-2005 01-08-2005 relasch emprima versiun - 17-11-2009 01-01-2010 Art. 7 revisiun totala - 28-02-2017 01-06-2017 Art. 1 al. 1 midada 2017-009  4       740.500   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-07-2005 01-08-2005 emprima versiun - Art. 1 al. 1 28-02-2017 01-06-2017 midada 2017-009 Art. 7 17-11-2009 01-01-2010 revisiun totala -   5    	1. Disposiziuns generalas 	Art. 1 Cumposiziun, elecziun, perioda d'uffizi 	Art. 2 Consultaziun da spezialistas e da spezialists 	Art. 3 Secretariat, protocollaziun  	2. Lavurs da la cumissiun 	Art. 4 Invitaziun 	Art. 5 Incumbensas da la cumissiun 	Art. 6 Obligaziun da tegnair secret  	3. Disposiziuns finalas 	Art. 7 * Dretg cumplementar 	Art. 8 Entrada en vigur   		2020-04-01T18:16:04+0200 	"7001 Chur" 	"Gesetzessammlung Kanton Graubünden"


title: Lescha chantunala da pestga

abbreviation: LCP

pdf_content: Lescha chantunala da pestga (LCP)    760.100   Lescha chantunala da pestga (LCP)  dals 26-11-2000 (versiun dals 01-01-2014)  acceptada dal pievel ils 26 da november 20001)  1. Champ d'applicaziun ed intent  Art.  1 Champ d'applicaziun 1 Questa lescha vala per tut las auas publicas e privatas. 2 Per  ils  stabiliments  per  l'allevament  da  peschs  e  per  las  auas  privatas  creadas  artifizialmain, en las qualas peschs e giombers na pon betg arrivar sin via natirala,  valan las disposiziuns dal dretg federal.  Art.  2 Intent 1 Questa lescha ha l'intent: a) da mantegnair, da meglierar u sche pussaivel da restabilir la varietad natirala   da  las  spezias  e  l'effectiv  dals  peschs  e  dals  giombers  indigens  e  da  la   macrofauna d'aua sco er lur spazis da viver;  b) da proteger spezias e razzas da peschs e da giombers periclitadas sco er lur  spazis da viver;  c) da garantir l'utilisaziun duraivla dals effectivs da peschs.  Art.  3 Egualitad da las schlattainas 1 Las indicaziuns davart las persunas, davart las funcziuns e davart las professiuns en  questa lescha sa refereschan ad omaduas schlattainas,  uschenavant ch'i  na resulta  nagut auter or dal senn da questa lescha.  1) M dals 14 da december 1999, 413; PCG 1999/2000, 939  * tabellas da las modificaziuns a la fin dal relasch   1     760.100    2. Regal da pestga e dretg d'ir a pestgar  Art.  4 Regal da pestga 1 Il  dretg d'exercitar  la pestga en tut las auas dal chantun Grischun cumpeta, cun  resalva dals dretgs spezials da pestga existents, al chantun. 2 Il chantun conceda il dretg d'ir a pestgar tenor il sistem da patenta.  Art.  5 Patenta da pestga 1 Il dretg d'exercitar la pestga vegn acquistà cun la retratga da la patenta da pestga. 2 Il dretg da retrair la patenta da pestga ha tgi che accumplescha l'onn da la retratga   almain il 14avel onn da vegliadetgna. 3 Ils candidats per ina patenta da pestga pon vegnir obligads da cumprovar ch'els han  las enconuschientschas necessarias davart la pestga. La regenza regla ils detagls en  in'ordinaziun1). 4 La patenta da pestga è persunala e n'è betg transferibla. Ella autorisescha il titular   da la patenta, d'ir  a pestgar en l'entir  chantun, cun resalva dals dretgs spezials da   pestga existents. 5 La regenza relascha las disposiziuns necessarias davart la consegna, l'emissiun ed il   purtar cun sai las patentas chantunalas da pestga2).  Art.  6 Dretg da pestgar sut surveglianza 1 Il dretg da pestgar sut surveglianza autorisescha maximalmain dus giuvenils fin 13  onns d'exercitar la pestga sut la surveglianza d'in titular da la patenta maioren che   posseda l'attest davart las enconuschientschas da la materia. Decisiv per la limita da  vegliadetgna da las persunas che pestgan sut surveglianza è l'onn chalendar. * 2 Cun  ir  a  pestgar  sut  surveglianza  dastgan  vegnir  duvradas  maximalmain  duas  pertgas da pestgar il medem mument. * 3 Ils peschs pigliads ston vegnir inscrits en la statistica da pestga da la persuna da  surveglianza e vegnan mess a quint ad in eventual contingent dal di. *  Art.  7 Motivs da refusaziun 1 La consegna da la patenta da pestga vegn refusada a persunas che: a) èn vegnidas exclusas dal dretg d'ir a pestgar; b) sa chattan en l'execuziun d'in chasti u da mesiras staziunaras; c) n'han betg pajà multas, custs, taxas e rembursaments da la valur duids ch'ellas    han obtegnì pervia da violaziuns dal dretg da pestga commessas en il chantun.  1) DG 760.150 2) DG 760.180  2    http://www.gr-lex.gr.ch/data/760.150/rm http://www.gr-lex.gr.ch/data/760.180/rm    760.100   Art.  8 Obligaziun da dar infurmaziuns 1 Ils candidats per ina patenta da pestga han da dar infurmaziuns confurm a la vardad  als posts da consegna da la patenta davart las premissas per la retratga da la patenta e   davart ils motivs da refusa.  Art.  9 Taxas per la patenta 1 L'import da las taxas per las patentas da pestga sa drizza tenor la durada da lur  valaivladad;  per  las  persunas  cun  domicil  en  il  chantun  valan  las  suandantas  tariffas: * a) patenta d'ina stagiun fr. 215.– b) patenta d'in mais fr. 161.– c) patenta d'in mez mais fr. 129.– d) patenta d'ina emna fr. 86.– e) patenta d'in di fr. 30.– 2 Las persunas senza domicil en il chantun ston pajar maximalmain la taxa tripla. 3 Las  taxas  da  patenta  per  giuvenils  fin  18  onns  importan  per  tut  ils  candidats   maximalmain la mesadad da las tariffas tenor ils alineas 1 e 2 da questa disposiziun.  Decisiv per la limita da vegliadetgna è l'onn chalendar. * 4 Per exercitar  il  dretg da pestgar  sut  surveglianza na vegnan  incassadas naginas  taxas da patenta. 5 Las tariffas da taxa tenor ils alineas 2 e 3 da questa disposiziun vegnan fixadas da   la regenza. 6 La regenza po adattar las taxas a la chareschia.  3. Protecziun ed utilisaziun dals peschs e dals giombers  Art.  10 Cultivaziun 1. princip  1 La  cultivaziun  da  las  auas  sto  vegnir  orientada  uschia  che  d'ina  vart  vegn   mantegnida,  meglierada  e  sche  pussaivel  restabilida  la  varietad  natirala  da  las  spezias  e  l'effectiv  dals  peschs  e  dals  giombers  indigens  e  da  l'autra  vart  vegn   cuntanschida ina productivitad duraivla.  Art.  11 2. cumpetenza, basa, repopulaziun 1 La cultivaziun da las auas da regal è chaussa dal chantun. 2 La basa per la cultivaziun da las auas da peschs èn spezialmain lur registraziun,   l'inventarisaziun dals effectivs da peschs, la statistica da pestga e la stimaziun da la  productivitad da las auas da peschs. Sin fundament da quai vegnan fatgs ils plans per   repopular las auas da peschs. * 3 Per repopular las auas da peschs procura il chantun per la pestga da peschs da frega   e maina stabiliments per l'allevament da peschs.   3     760.100    Art.  12 Mantegniment da la varietad natirala da las spezias ed utilisaziun  duraivla  1 Per mantegnair la varietad natirala da las spezias sco er per proteger e per utilisar   duraivlamain ils peschs ed ils giombers relascha la regenza en spezial disposiziuns  davart: a) las spezias che ston vegnir protegidas; b) ils reviers da schanetg ed ils temps da schanetg; c) las mesiras ed il dumber dals peschs ch'ins po pigliar; d) ils utensils da pestgar ed ils utensils auxiliars e lur diever; e) las metodas da pestgar e las estgas; f) * la  pestga,  l'utilisaziun  ed  il  tractament  da  peschs,  da  giombers  e  da  la   macrofauna d'aua; g) * … h) * … i) * … j) * … k) la repopulaziun da las auas; l) la procuraziun da la basa. 2 Ils titulars d'ina patenta da pestga pon vegnir obligads da manar ina statistica dals  peschs pigliads.  Art.  13 * …  Art.  14 Execuziun da la pestga 1. entrar guatond en il letg dal flum *  1 Per  proteger  il  cuaditsch da  peschs e  la  gnivaziun  d'utschels  po la  regenza  po  restrenscher localmain e temporarmain il dretg d'entrar guatond en il letg dal flum  per pestgar. * 2 … *  Art.  15 2. passadi a la riva * 1 Ils proprietaris da bains immobigliars ston tolerar il passadi a la riva dals titulars da  la patenta, uschenavant che quai è necessari per exercitar la pestga. Per donns che   resultan da quai stattan buns ils titulars da la patenta tenor las disposiziuns dal dretg   civil. 2 Cun construir edifizis, stabiliments e saivs sco er cun relaschar scumonds d'access   na  dastga  il  dretg  da  passadi  a  la  riva  betg  vegnir  difficultà  u  impussibilità   inutilamain. 3 La regenza po relaschar scumonds da passadi a la riva permanents u temporars,  sche quai è necessari per interess publics predominants.  4       760.100   Art.  15a * 3. Auas d'exercizi 1 Per intents da scolaziun po la regenza determinar auas per exercitar. 2 L'uffizi relascha las disposiziuns ch'èn necessarias per il manaschi da pestga.  Art.  15b * Apparats electrics da pestgar 1 Il diever d'apparats electrics da pestgar basegna ina permissiun da l'uffizi. 2 La permissiun vegn concedida, sch'igl è avant maun in motiv suffizient per quai,  sche l'utilisader da l'apparat posseda in attest da scolaziun e sch'ils apparats previs èn  en in stadi tecnic irreproschabel.  4. Protecziun dals spazis da viver  Art.  16 Princip 1 Ils spazis da viver dals peschs, dals giombers e da la macrofauna d'aua ston vegnir  mantegnids e sche pussaivel meglierads u restabilids. 2 La regenza po limitar u scumandar l'exercizi d'activitads da temp liber e da sport   d'aua, sche la protecziun da questas auas, da las rivas, da la flora e da la fauna u sche   auters interess publics impurtants pretendan quai.  Art.  17 * Mesiras da promoziun 1 Il chantun sustegna mesiras per meglierar las cundiziuns da viver dals peschs e dals  giombers sco er per promover la pestga. El po realisar sez talas mesiras u conceder   contribuziuns per quai a terzas persunas.  Art.  18 Intervenziuns tecnicas 1. dretg decisiv  1 L'obligaziun  da  dumandar  ina  permissiun  per  intervenziuns  tecnicas  sco  er  l'ordinaziun da mesiras per stabiliments novs e per stabiliments existents sa drizzan  tenor il dretg federal.  Art.  19 2. permissiun tenor il dretg da pestga 1 La permissiun dal dretg da pestga per intervenziuns tecnicas vegn concedida da  l'uffizi. * 2 Sch'in project pretenda ulteriuras permissiuns chantunalas, fixescha la regenza la  procedura directiva e designescha l'autoritad directiva ch'è cumpetenta per conceder  la  permissiun  dal  dretg  da  pestga.  Il  dretg  d'audienza  dals  posts  spezialisads  chantunals resta garantì.   5     760.100    Art.  20 3. mesiras per stabiliments existents 1 L'urden da mesiras per stabiliments existents dat la regenza.  Art.  21 * 4. surveglianza ed execuziun d'uffizi 1 La surveglianza da la planisaziun e da l'execuziun da las mesiras ch'èn vegnidas   ordinadas sin fundament da l'artitgel 19 e da l'artitgel 20 da questa lescha è chaussa  da  l'uffizi.  Sche  las  mesiras  correspundentas  na  vegnan  betg  realisadas,  po  il  departament ordinar l'execuziun d'uffizi sin donn e cust da la persuna obligada.  Art.  22 5. indemnisaziun 1 Sche la productivitad d'ina aua da peschs vegn reducida tras intervenziuns tecnicas,   fixescha l'autoritad ch'è cumpetenta per dar la permissiun dal dretg da pestga ina   indemnisaziun  per  la  perdita  da  la  pestga  u  ordinescha  mesiras  substitutivas  equivalentas.  Art.  23 Responsabladad, custs per mesiras preventivas 1 La responsabladad per donns sa drizza tenor il dretg federal. 2 Il departament po adossar ils custs per mesiras preventivas che autoritads u terzas  persunas prendan per constatar, defender u reparar ina influenza che smanatscha e  donnegescha directamain ils animals da l'aua e lur spazis da viver a quellas persunas   che daventassan responsablas, sch'il donn capitass.  5. Infurmaziun, scolaziun e perscrutaziun  Art.  24 Infurmaziun 1 Il departament procura per ina infurmaziun adequata da la publicitad sin il champ  da la pestga.  Art.  25 Scolaziun 1 Il chantun promova la scolaziun e la furmaziun supplementara dals pestgaders. El  po  surdar  questa  incumbensa  a  terzas  persunas  e  conceder  contribuziuns  per  la   scolaziun e per la furmaziun supplementara dals pestgaders.  Art.  26 Perscrutaziun 1 Il chantun po pajar contribuziuns a projects da perscrutaziun, sch'ils projects èn en  l'interess dal chantun.  6       760.100   6. Dretgs spezials da pestga  Art.  27 Possess actual 1 Ils dretgs spezials da pestga cumprovads vegnan mantegnids en lur possess actual.  Art.  28 * Cultivaziun 1 Ils titulars da dretgs spezials da pestga ston dumandar da l'uffizi la permissiun per  repopular las auas. * 2 En il rom da la permissiun po l'uffizi limitar u scumandar la repopulaziun da las   auas, e quai per motivs da l'ecologia dals peschs. *  Art.  29 Polizia da pestga 1 L'exercizi  dals dretgs spezials da pestga è suttamess a las disposiziuns davart  la  polizia da pestga da questa lescha. 2 La  regenza  po  relaschar  disposiziuns  davart  l'emissiun  ed  il  purtar  cun  sai  ils  documents da pestga.  7. Cumpetenzas  Art.  30 Regenza 1 La regenza relascha las disposiziuns executivas1). 2 Ella è autorisada da relaschar las disposiziuns executivas necessarias tar cunvegnas  internaziunalas davart  la pestga e da far cunvegnas cun auters chantuns davart  la  pestga en auas interchantunalas.  Art.  31 Departament 1 Il departament ha la surveglianza generala da la pestga.  Art.  32 * Uffizi 1 L'uffizi  è  il  post  chantunal  spezialisà  per  dumondas  da  pestga.  El  è  cunzunt  cumpetent per ademplir incumbensas da tgira, d'economia da pestga e da polizia da  pestga. 2 Per ademplir sias incumbensas sco er per intents da scolaziun e da perscrutaziun po   l'uffizi permetter, realisar u ordinar pestgas spezialas.  1) DG 760.150   7   http://www.gr-lex.gr.ch/data/760.150/rm   760.100    Art.  33 Organs da surveglianza 1 La surveglianza da pestga vegn pratitgada: a) * dal manader da l'uffizi; b) dals survegliaders chantunals da pestga; c) dals organs chantunals da surveglianza da chatscha; d) da la polizia chantunala; e) da las guardias dal parc naziunal. f) * … 2 Il manader da l'uffizi, ils survegliaders chantunals da pestga, ils organs chantunals  da surveglianza da chatscha sco er las guardias dal parc naziunal èn organs da las  autoritads da persecuziun penala.  En il  rom d'ina  persecuziun penala  han els  ils   medems dretgs e las medemas obligaziuns sco la polizia chantunala. * 3 La regenza regla las incumbensas e las cumpetenzas dals organs da surveglianza da  pestga.  Art.  34 Cumissiun da pestga 1 La regenza elegia, mintgamai per la durada da 4 onns, ina cumissiun da pestga che  sa cumpona da 5 fin 7 commembers. Il presidi è chaussa dal schef dal departament. 2 La cumissiun da pestga cusseglia la regenza ed il departament en tut las dumondas  da pestga impurtantas. 3 La perioda d'uffizi  dals commembers  da la cumissiun importa  maximalmain 12  onns.  8. Protecziun giuridica  Art.  35 Meds legals 1 … * 2 … * 3 Sche la permissiun dal dretg da pestga vegn  concedida d'ina  autoritad directiva  tenor l'artitgel 19 alinea 2 da questa lescha, decida l'instanza da meds legals ch'è   cumpetenta en il rom da questa procedura directiva er davart la permissiun dal dretg  da pestga.  9. Disposiziuns penalas  Art.  36 Surpassaments dal dretg chantunal 1 Tgi che violescha sapientivamain u per negligientscha questa lescha u ils relaschs e  las disposiziuns che sa basan sin quella vegn chastià cun ina multa da fin a 20 000  francs, sch'il surpassament na vegn betg gia chastià tenor dretg federal. L'emprova e   la cumplicitad èn chastiablas.  8       760.100   2 Uschenavant ch'il dretg federal u che questa lescha na dispona betg autramain, sa  drizza la  procedura tenor  il  cudesch da procedura penala1) e  tenor  la  legislaziun  introductiva chantunala2). *  Art.  36a * Procedura da multas disciplinaras 1 Surpassaments pon vegnir chastiads en la procedura da multas disciplinaras tenor il  dretg chantunal.  Art.  36b * Consegna tralaschada da la statistica dals peschs pigliads 1 La consegna tralaschada u retardada da la carta da statistica u dal cudeschet da  statistica vegn chastiada da l'uffizi en la procedura da multas disciplinaras tenor il   dretg chantunal fin 200 francs.  Art.  37 Peschs pigliads illegalmain 1 Ils peschs pigliads illegalmain appartegnan al chantun. 2 Per ils peschs pigliads illegalmain che na pon betg pli vegnir utilisads, sto vegnir  pajada ina indemnisaziun al chantun. Questa indemnisaziun vegn calculada tenor la  valur commerziala da peschs vivs. 3 L'autoritad  penala  che  giuditgescha  la  preda  illegala  ha  a  medem  temp  er  da  decider davart l'indemnisaziun. *  Art.  38 Retratga dal dretg d'ir a pestgar 1 La retratga dal dretg d'ir  a pestgar sco chasti accessoric sa drizza tenor il dretg  federal. 2 Sche la patenta da pestga vegn obtegnida cun rampigns, sto il derschader retrair il   dretg d'ir a pestgar per almain 1 onn e per maximalmain 5 onns, e quai sco mesira   administrativa.  10. Disposiziuns finalas  Art.  39 Aboliziun dal dretg vertent 1 La lescha da pestga dal chantun Grischun dals 20 d'october 19683) vegn abolida.  Art.  40 Disposiziuns transitoricas 1 Questa  lescha vegn er  applitgada  per  las  proceduras  penalas  ed administrativas  pendentas il mument da sia entrada en vigur, sche las disposiziuns correspundentas  èn pli favuraivlas per las persunas pertutgadas.  1) CS 312.0 2) DG 350.100 3) vDG 1969, 54 e midadas tenor il register da la CUL   9   http://www.gr-lex.gr.ch/data/350.100/rm http://db.clex.ch/link/Bund/312.0/rm   760.100    Art.  41 Entrada en vigur 1 La regenza fixescha il termin da l'entrada en vigur da questa lescha.4)  4) Art. 5 al. 2, art. 6 ed art. 9 al. 3 e 5 entran en vigur tenor CR dals 5 da december 2000 per il  1. da schaner 2001. Tut las ulteriuras disposiziuns entran en vigur per il 1. da schaner 2002.  10       760.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 26-11-2000 01-01-2001 relasch emprima versiun - 30-11-2003 01-02-2004 Art. 37 al. 3 midada - 14-02-2006 01-01-2007 Art. 28 revisiun totala - 31-08-2006 01-01-2007 Art. 35 al. 1 aboliziun 2006, 3322 31-08-2006 01-01-2007 Art. 35 al. 2 aboliziun 2006, 3322 16-06-2010 01-01-2011 Art. 36 al. 2 midada 2010, 2410 16-06-2010 01-01-2011 Art. 36a revisiun totala 2010, 2410 29-08-2013 01-01-2014 Art. 6 al. 1 midada - 29-08-2013 01-01-2014 Art. 6 al. 2 midada - 29-08-2013 01-01-2014 Art. 6 al. 3 integraziun - 29-08-2013 01-01-2014 Art. 9 al. 3 midada - 29-08-2013 01-01-2014 Art. 11 al. 2 midada - 29-08-2013 01-01-2014 Art. 12 al. 1, f) midada - 29-08-2013 01-01-2014 Art. 12 al. 1, g) aboliziun - 29-08-2013 01-01-2014 Art. 12 al. 1, h) aboliziun - 29-08-2013 01-01-2014 Art. 12 al. 1, i) aboliziun - 29-08-2013 01-01-2014 Art. 12 al. 1, j) aboliziun - 29-08-2013 01-01-2014 Art. 13 aboliziun - 29-08-2013 01-01-2014 Art. 14 midada dal titel - 29-08-2013 01-01-2014 Art. 14 al. 1 midada - 29-08-2013 01-01-2014 Art. 14 al. 2 aboliziun - 29-08-2013 01-01-2014 Art. 15 midada dal titel - 29-08-2013 01-01-2014 Art. 15a integraziun - 29-08-2013 01-01-2014 Art. 15b integraziun - 29-08-2013 01-01-2014 Art. 17 revisiun totala - 29-08-2013 01-01-2014 Art. 19 al. 1 midada - 29-08-2013 01-01-2014 Art. 21 revisiun totala - 29-08-2013 01-01-2014 Art. 28 al. 1 midada - 29-08-2013 01-01-2014 Art. 28 al. 2 midada - 29-08-2013 01-01-2014 Art. 32 revisiun totala - 29-08-2013 01-01-2014 Art. 33 al. 1, a) midada - 29-08-2013 01-01-2014 Art. 33 al. 1, f) aboliziun - 29-08-2013 01-01-2014 Art. 33 al. 2 midada - 29-08-2013 01-01-2014 Art. 36b revisiun totala - 05-11-2013 01-01-2014 Art. 9 al. 1 midada -   11     760.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 26-11-2000 01-01-2001 emprima versiun - Art. 6 al. 1 29-08-2013 01-01-2014 midada - Art. 6 al. 2 29-08-2013 01-01-2014 midada - Art. 6 al. 3 29-08-2013 01-01-2014 integraziun - Art. 9 al. 1 05-11-2013 01-01-2014 midada - Art. 9 al. 3 29-08-2013 01-01-2014 midada - Art. 11 al. 2 29-08-2013 01-01-2014 midada - Art. 12 al. 1, f) 29-08-2013 01-01-2014 midada - Art. 12 al. 1, g) 29-08-2013 01-01-2014 aboliziun - Art. 12 al. 1, h) 29-08-2013 01-01-2014 aboliziun - Art. 12 al. 1, i) 29-08-2013 01-01-2014 aboliziun - Art. 12 al. 1, j) 29-08-2013 01-01-2014 aboliziun - Art. 13 29-08-2013 01-01-2014 aboliziun - Art. 14 29-08-2013 01-01-2014 midada dal titel - Art. 14 al. 1 29-08-2013 01-01-2014 midada - Art. 14 al. 2 29-08-2013 01-01-2014 aboliziun - Art. 15 29-08-2013 01-01-2014 midada dal titel - Art. 15a 29-08-2013 01-01-2014 integraziun - Art. 15b 29-08-2013 01-01-2014 integraziun - Art. 17 29-08-2013 01-01-2014 revisiun totala - Art. 19 al. 1 29-08-2013 01-01-2014 midada - Art. 21 29-08-2013 01-01-2014 revisiun totala - Art. 28 14-02-2006 01-01-2007 revisiun totala - Art. 28 al. 1 29-08-2013 01-01-2014 midada - Art. 28 al. 2 29-08-2013 01-01-2014 midada - Art. 32 29-08-2013 01-01-2014 revisiun totala - Art. 33 al. 1, a) 29-08-2013 01-01-2014 midada - Art. 33 al. 1, f) 29-08-2013 01-01-2014 aboliziun - Art. 33 al. 2 29-08-2013 01-01-2014 midada - Art. 35 al. 1 31-08-2006 01-01-2007 aboliziun 2006, 3322 Art. 35 al. 2 31-08-2006 01-01-2007 aboliziun 2006, 3322 Art. 36 al. 2 16-06-2010 01-01-2011 midada 2010, 2410 Art. 36a 16-06-2010 01-01-2011 revisiun totala 2010, 2410 Art. 36b 29-08-2013 01-01-2014 revisiun totala - Art. 37 al. 3 30-11-2003 01-02-2004 midada -  12     	1. Champ d'applicaziun ed intent 	Art. 1 Champ d'applicaziun 	Art. 2 Intent 	Art. 3 Egualitad da las schlattainas  	2. Regal da pestga e dretg d'ir a pestgar 	Art. 4 Regal da pestga 	Art. 5 Patenta da pestga 	Art. 6 Dretg da pestgar sut surveglianza 	Art. 7 Motivs da refusaziun 	Art. 8 Obligaziun da dar infurmaziuns 	Art. 9 Taxas per la patenta  	3. Protecziun ed utilisaziun dals peschs e dals giombers 	Art. 10 Cultivaziun 1. princip 	Art. 11 2. cumpetenza, basa, repopulaziun 	Art. 12 Mantegniment da la varietad natirala da las spezias ed utilisaziun duraivla 	Art. 13 * … 	Art. 14 Execuziun da la pestga 1. entrar guatond en il letg dal flum * 	Art. 15 2. passadi a la riva * 	Art. 15a * 3. Auas d'exercizi 	Art. 15b * Apparats electrics da pestgar  	4. Protecziun dals spazis da viver 	Art. 16 Princip 	Art. 17 * Mesiras da promoziun 	Art. 18 Intervenziuns tecnicas 1. dretg decisiv 	Art. 19 2. permissiun tenor il dretg da pestga 	Art. 20 3. mesiras per stabiliments existents 	Art. 21 * 4. surveglianza ed execuziun d'uffizi 	Art. 22 5. indemnisaziun 	Art. 23 Responsabladad, custs per mesiras preventivas  	5. Infurmaziun, scolaziun e perscrutaziun 	Art. 24 Infurmaziun 	Art. 25 Scolaziun 	Art. 26 Perscrutaziun  	6. Dretgs spezials da pestga 	Art. 27 Possess actual 	Art. 28 * Cultivaziun 	Art. 29 Polizia da pestga  	7. Cumpetenzas 	Art. 30 Regenza 	Art. 31 Departament 	Art. 32 * Uffizi 	Art. 33 Organs da surveglianza 	Art. 34 Cumissiun da pestga  	8. Protecziun giuridica 	Art. 35 Meds legals  	9. Disposiziuns penalas 	Art. 36 Surpassaments dal dretg chantunal 	Art. 36a * Procedura da multas disciplinaras 	Art. 36b * Consegna tralaschada da la statistica dals peschs pigliads 	Art. 37 Peschs pigliads illegalmain 	Art. 38 Retratga dal dretg d'ir a pestgar  	10. Disposiziuns finalas 	Art. 39 Aboliziun dal dretg vertent 	Art. 40 Disposiziuns transitoricas 	Art. 41 Entrada en vigur   		2018-06-06T01:49:52+0200 	"7001 Chur" 	"Gesetzessammlung Kanton Graubünden"


title: Ordinaziun chantunala da pestga

abbreviation: OCP

pdf_content: Ordinaziun chantunala da pestga (OCP)    760.150   Ordinaziun chantunala da pestga (OCP)  dals 06-11-2001 (versiun dals 01-01-2014)  sa basond sin l'art. 30 al. 1 da la lescha chantunala da pestga dals 26 da november  20001)  relaschada da la regenza ils 6 da november 2001  1. Emissiun da las patentas da pestga  Art.  1 Surveglianza, organisaziun 1 L'emissiun da las patentas chantunalas da pestga vegn fatga sut la surveglianza da  l'uffizi  da  chatscha  e  pestga  (uffizi).  Quel  dat  las  directivas  administrativas  necessarias als posts d'emissiun.  Art.  2 * Posts d'emissiun, termin da l'emissiun 1 Las patentas da pestga pon vegnir  retratgas  tar ils  posts d'emissiun da patentas   ch'èn vegnids designads da l'uffizi da chatscha e pestga. 2 L'uffizi publitgescha ils posts d'emissiun da patentas en il fegl uffizial dal chantun. 3 L'emissiun da la patenta ha lieu a partir dals 15 da schaner. *  Art.  3 Retratga da la patenta da pestga 1. premissas generalas *  1 Per retrair  la patenta da pestga ston vegnir  preschentads als posts d'emissiun in  document  persunal  valaivel  sco  er  in  attest  davart  las  enconuschientschas  da  la   materia a norma da l'artitgel 9 da questa ordinaziun. * 2 … * 3 … *  1) DG 760.100  * tabellas da las modificaziuns a la fin dal relasch   1   http://www.gr-lex.gr.ch/data/760.100/rm   760.150    Art.  4 * 2. conferma dal domicil 1 Las pestgadras ed ils pestgaders che han lur domicil en il chantun Grischun ston  confermar quai persunalmain ed en scrit  sin il  formular  ch'è  previs  per quai cur   ch'ellas ed els retiran la patenta da pestga correspundenta.  Art.  5 Documents * 1 Cur ch'ellas ed els van a pestgar, ston las pestgadras ed ils pestgaders avair cun sai  la patenta da pestga ed in document persunal valaivel. Tgi che conserva peschs, sto  ultra da quai avair cun sai l'attest davart las enconuschientschas da la materia. * 2 La patenta da pestga ed ils documents ston vegnir preschentads sin dumonda als  organs da surveglianza da pestga. *  Art.  6 Controlla da las indicaziuns 1 Sch'igl exista in suspect motivà che las datas persunalas na constettian betg u ch'i   dettia in motiv da refusa areguard la patenta tenor l'artitgel  7 da la lescha chantunala  da pestga,  pon ils posts d'emissiun  pretender da las persunas respectivas  ch'ellas   preschentian ulteriurs documents per controllar las indicaziuns. 2 Ils posts d'emissiun han ultra da quai il dretg da refusar l'emissiun da la patenta da   pestga fin ch'ils fatgs èn sclerids. En quests cas han las persunas pertutgadas il dretg   da pretender da l'uffizi ina disposiziun da constataziun correspundenta.  2. Scolaziun  Art.  7 Surveglianza 1 La surveglianza da la scolaziun e da la furmaziun supplementara da las pestgadras  e dals pestgaders è chaussa da l'uffizi da chatscha e pestga (uffizi).  Art.  8 Curs per giuvnas e per giuvens sco er per principiantas e per  principiants  1 Ensemen cun la federaziun chantunala da pestga organisescha l'uffizi annualmain  curs da pestgar per giuvnas e per giuvens sco er per principiantas e per principiants. 2 Las participantas ed ils participants che reusseschan il curs cun success, survegnan  in attest davart  las enconuschientschas da la materia en il senn da l'artitgel 5a da  l'ordinaziun tar la lescha federala davart la pestga. *  Art.  9 Attest davart las enconuschientschas da la materia * 1 La patenta d'ina stagiun e la patenta d'in mais pon vegnir retratgas mo da titularas e   da titulars d'in attest davart las enconuschientschas da la materia. *  2       760.150   2 L'attest davart las enconuschientschas da la materia po vegnir obtegnì mo en il rom  d'in curs chantunal da pestgar per giuvnas e per giuvens sco er per principiantas e   per principiants ed el dastga vegnir dà mo da purschidras e da purschiders da curs   ch'èn vegnids certifitgads per quai da la confederaziun. * 3 Attests  davart  las  enconuschientschas  da  la  materia  cun  renconuschientscha  federala  u attests  che vegnan  renconuschids sco equivalents  da la  confederaziun  autoriseschan  las  titularas  ed  ils  titulars  er  da  retrair  patentas  da  chatscha  en  il   chantun Grischun. * 4 Las persunas che retiran patentas d'ina validitad da main che in mais survegnan  dals posts ch'emettan las patentas ina infurmaziun  en scrit  davart  ina pestga che   correspunda a la protecziun dals animals. *  3. Cumpetenza per conceder las permissiuns dal dretg da pestga  Art.  10 Clausula generala 1 Cumpetent per conceder permissiuns dal dretg da pestga è l'uffizi  da chatscha e   pestga  (uffizi),  uschenavant  che  las  disposiziuns  qua  sutvart,  che  l'ulteriur  dretg  chantunal u ch'il dretg federal na cuntegnan nagin'autra regulaziun da cumpetenza.  Art.  11 Autoritads d'approvaziun tenor la legislaziun speziala 1 Sche la dumonda per ina permissiun dal dretg da pestga stat  en connex cun in  project ch'è suttamess ad ina procedura chantunala da concessiun u d'approvaziun da  dretg spezial, è l'autoritad d'approvaziun respectiva er cumpetenta per conceder la   permissiun dal dretg da pestga.   3     760.150    Art.  12 Permissiuns dal dretg davart la protecziun da las auas 1 Sch'i dat in connex tranter la dumonda per ina permissiun dal dretg da pestga cun  in project che basegna ina permissiun dal dretg davart la protecziun da las auas tenor   l'artitgel 7 alineas 1  e  2,  l'artitgel 37 alinea 3,  l'artitgel 38 alinea 2,  l'artitgel 39 alinea 2,  l'artitgel 40 alinea 2,  l'artitgel 41 alinea 1  u  tenor  l'artitgel 44 alinea 1  da  la  lescha  federala  davart  la  protecziun  da  las  auas1),  è  l'autoritad chantunala ch'è cumpetenta per conceder la permissiun dal dretg davart la  protecziun da las auas responsabla er per conceder la permissiun dal dretg da pestga,   uschenavant ch'il  project n'è betg suttamess ad ina procedura tenor l'artitgel 11 da  questa ordinaziun.  Art.  13 * Edifizis e stabiliments ordaifer las zonas da construcziun 1 Sche la dumonda per ina permissiun dal dretg da pestga stat  en connex cun in  project  ch'è  suttamess  a  la  procedura  d'examinaziun  chantunala  per  edifizis  e  stabiliments ordaifer las zonas da construcziun, è l'uffizi chantunal per il svilup dal   territori er cumpetent per conceder la permissiun dal dretg da pestga, uschenavant   ch'il  project na basegna betg a medem temp ina permissiun tenor l'artitgel 12 da  questa ordinaziun.  4. Dretgs spezials da pestga  Art.  14 Repopulaziun da las auas 1. procedura da permissiun  1 2),  Las  titularas  ed  ils  titulars  da  dretgs  spezials  da  pestga  ston  dumandar  la   permissiun da l'uffizi da chatscha e pestga (uffizi) per repopular las auas respectivas. 2 Sche la repopulaziun è previsa, ston las dumondas vegnir inoltradas a l'autoritad da  permissiun mintgamai fin la fin da december da l'onn precedent. Dal rest relascha  l'uffizi las disposiziuns necessarias per inoltrar las dumondas.  Art.  15 2. decisiun 1 L'uffizi examinescha las dumondas e communitgescha sia decisiun a las titularas ed  als titulars da dretgs spezials da pestga cun ina disposiziun.  Art.  16 Certificat 1 Sche  las  titularas  u  ils  titulars  da  dretgs  spezials  da  pestga  permettan  a  terzas  persunas d'exercitar la pestga en las auas respectivas, ston ellas ed els emetter in  certificat da pestga per las persunas autorisadas. 2 L'uffizi relascha las directivas necessarias davart l'emissiun dals certificats.  1) CS 814.20 2) Approvà ils 28 da december 2001 dal departament federal per ambient, traffic, energia e   communicaziun.  4    http://db.clex.ch/link/Bund/814.20/rm    760.150   Art.  17 * Ulteriuras disposiziuns 1 Ils artitgels 3 e 5, 9 fin 13 sco er 18 e 19 da questa ordinaziun valan er per auas cun   dretgs spezials da pestga.  5. Surveglianza da la pestga  Art.  18 Posiziun dals organs uffizials da surveglianza da pestga 1 Las incumbensas e las cumpetenzas da la scheffa u dal schef da l'uffizi da chatscha  e pestga, da las survegliadras e dals survegliaders da pestga chantunals, dals organs   chantunals da surveglianza da chatscha, da la polizia chantunala e da las guardias dal   parc naziunal sa drizzan tenor la procedura penala chantunala1) e tenor la legislaziun  introductiva chantunala2). * 2 Ellas  ed  els  ston  particularmain  denunziar  tut  las  cuntravenziuns  cunter  la  legislaziun  da  pestga,  da  las  qualas  ellas  ed  els  han  enconuschientscha,  far  las   emprimas retschertgas tar il suspect d'in act chastiabel, constatar e segirar ils fastizs  da l'act sco er prender tut las mesiras urgentas per eruir l'autura u l'autur dal delict.   Per quest intent han ellas ed els spezialmain l'autorisaziun da sa laschar mussar ils   certificats  da pestga,  ils recipients, las tastgas  ed ils meds da transport sco er da   segirar peschs pigliads illegalmain ed utensils da pestgar sco er utensils auxiliars  duvrads illegalmain.  Art.  19 * …  6. Disposiziuns finalas  Art.  20 Aboliziun dal dretg vertent 1 Las disposiziuns executivas tar la lescha chantunala da pestga dals 28 da favrer   19943) vegnan abolidas.  Art.  21 * …  Art.  22 Entrada en vigur 4), 1 Questa ordinaziun entra en vigur il 1. da schaner 2002.  1) CS 312.0 2) DG 550.100 3) CUL 1994, 2919, CUL 1996, 3773, CUL 1998, 4293 e CUL 1999, 4482  4) Approvà ils 28 da december 2001 dal departament federal per ambient, traffic, energia e   communicaziun.   5   http://www.gr-lex.gr.ch/data/550.100/rm http://db.clex.ch/link/Bund/312.0/rm   760.150    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 06-11-2001 01-01-2002 relasch emprima versiun - 24-06-2008 01-01-2009 Art. 2 al. 3 midada - 24-06-2008 01-01-2009 Art. 3 midada dal titel - 24-06-2008 01-01-2009 Art. 3 al. 1 midada - 24-06-2008 01-01-2009 Art. 3 al. 2 aboliziun - 24-06-2008 01-01-2009 Art. 3 al. 3 aboliziun - 24-06-2008 01-01-2009 Art. 4 revisiun totala - 24-06-2008 01-01-2009 Art. 5 midada dal titel - 24-06-2008 01-01-2009 Art. 8 al. 2 midada - 24-06-2008 01-01-2009 Art. 9 midada dal titel - 24-06-2008 01-01-2009 Art. 9 al. 1 midada - 24-06-2008 01-01-2009 Art. 9 al. 2 integraziun - 24-06-2008 01-01-2009 Art. 9 al. 3 integraziun - 24-06-2008 01-01-2009 Art. 9 al. 4 integraziun - 24-06-2008 01-01-2009 Art. 13 revisiun totala - 24-06-2008 01-01-2009 Art. 17 revisiun totala - 24-06-2008 01-01-2009 Art. 21 aboliziun - 17-11-2009 01-01-2010 Art. 2 revisiun totala - 17-11-2009 01-01-2010 Art. 19 aboliziun - 21-12-2010 01-01-2011 Art. 18 al. 1 midada 2010, 4816 29-10-2013 01-01-2014 Art. 5 al. 1 midada - 29-10-2013 01-01-2014 Art. 5 al. 2 midada - 29-10-2013 01-01-2014 Art. 9 al. 1 midada -  6       760.150   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 06-11-2001 01-01-2002 emprima versiun - Art. 2 17-11-2009 01-01-2010 revisiun totala - Art. 2 al. 3 24-06-2008 01-01-2009 midada - Art. 3 24-06-2008 01-01-2009 midada dal titel - Art. 3 al. 1 24-06-2008 01-01-2009 midada - Art. 3 al. 2 24-06-2008 01-01-2009 aboliziun - Art. 3 al. 3 24-06-2008 01-01-2009 aboliziun - Art. 4 24-06-2008 01-01-2009 revisiun totala - Art. 5 24-06-2008 01-01-2009 midada dal titel - Art. 5 al. 1 29-10-2013 01-01-2014 midada - Art. 5 al. 2 29-10-2013 01-01-2014 midada - Art. 8 al. 2 24-06-2008 01-01-2009 midada - Art. 9 24-06-2008 01-01-2009 midada dal titel - Art. 9 al. 1 24-06-2008 01-01-2009 midada - Art. 9 al. 1 29-10-2013 01-01-2014 midada - Art. 9 al. 2 24-06-2008 01-01-2009 integraziun - Art. 9 al. 3 24-06-2008 01-01-2009 integraziun - Art. 9 al. 4 24-06-2008 01-01-2009 integraziun - Art. 13 24-06-2008 01-01-2009 revisiun totala - Art. 17 24-06-2008 01-01-2009 revisiun totala - Art. 18 al. 1 21-12-2010 01-01-2011 midada 2010, 4816 Art. 19 17-11-2009 01-01-2010 aboliziun - Art. 21 24-06-2008 01-01-2009 aboliziun -   7    	1. Emissiun da las patentas da pestga 	Art. 1 Surveglianza, organisaziun 	Art. 2 * Posts d'emissiun, termin da l'emissiun 	Art. 3 Retratga da la patenta da pestga 1. premissas generalas * 	Art. 4 * 2. conferma dal domicil 	Art. 5 Documents * 	Art. 6 Controlla da las indicaziuns  	2. Scolaziun 	Art. 7 Surveglianza 	Art. 8 Curs per giuvnas e per giuvens sco er per principiantas e per principiants 	Art. 9 Attest davart las enconuschientschas da la materia *  	3. Cumpetenza per conceder las permissiuns dal dretg da pestga 	Art. 10 Clausula generala 	Art. 11 Autoritads d'approvaziun tenor la legislaziun speziala 	Art. 12 Permissiuns dal dretg davart la protecziun da las auas 	Art. 13 * Edifizis e stabiliments ordaifer las zonas da construcziun  	4. Dretgs spezials da pestga 	Art. 14 Repopulaziun da las auas 1. procedura da permissiun 	Art. 15 2. decisiun 	Art. 16 Certificat 	Art. 17 * Ulteriuras disposiziuns  	5. Surveglianza da la pestga 	Art. 18 Posiziun dals organs uffizials da surveglianza da pestga 	Art. 19 * …  	6. Disposiziuns finalas 	Art. 20 Aboliziun dal dretg vertent 	Art. 21 * … 	Art. 22 Entrada en vigur 4),   		2018-06-06T01:49:29+0200 	"7001 Chur" 	"Gesetzessammlung Kanton Graubünden"